રાજકોટમાં પાટીદાર યુવાઓએ રસ્તા પર 'હાર્દિક હાય હાય'ના નારા લગાવ્યા હતા અને સાથે જ તેનું પૂતળું પણ બાળ્યું હતું. તેમનું કહેવું હતું કે, હાર્દિક સમાજને ગેરમાર્ગે દોરવાનું કામ કરી રહ્યો છે. તેણે કોઇ પણ સંસ્થા સાથે વાત કર્યા વિના, ચર્ચા કર્યા વિના કોંગ્રેસની ફોર્મ્યૂલાને ઓકે કરી દીધી. હાર્દિક કહેતો હતો કે, ભાજપ કે કોંગ્રેસ, જે અનામતની માંગ સ્વીકારે એને જ સમર્થન મળશે. એની જગ્યાએ તેણે ચૂંટણી આગળ કોંગ્રેસની ફોર્મ્યૂલા ઓકે કરી કોંગ્રેસને ટેકો આપવાની વાત કરી છે. આ વાતે જ તેનો વિરોધ કરવામાં આવી રહ્યો છે. રાજકોટમાં સાંમાકાંઠા વિસ્તાર અને મવડી ચોકડીએ મોટી સંખ્યામાં લોકો એકઠા થયા હતા અને હાર્દિકનો વિરોધ કર્યો હતો.